******

 **ТЕХНИЧКА СПЕЦИФИКАЦИЈА**

**Пројектни задатак**

Локација у КО Доња Борина налази се између реке Дрине и магистралног пута, орјентационо део од краја парцеле бр.1172, парцеле бр.2656-река Дрина са једне стране и парцеле бр.1068-магистрални пут са друге стране па да до краја парцеле 2657/8, 2657/17, 2527/1 те поново излаз на парцелу број 1068- магистрални пут, у обухвату приближно 23.0 хектара.

Граница плана се може кориговати у складу са Законом приликом израде нацрта плана у случају потребе дефинисања регулације површина јавне намене или проширења трасе.

Изради Плана детаљне регулације за изградњу и уређење туристичко-рекреативне зоне од Подвожњака-скретања за Петковиће до скретања за Крстиће у Доњој Борини Општина Мали Зворник, приступа се ради дефинисања услова за изградњу саобраћајнице, водоснабдевања ,канализационе мреже,водопривредних објеката, земљишта пољопривредних и шумских површина, угоститељских,трговинских и спортско рекреативних објеката, рибњака, етно села и др.

 Површина обухвата наведеног плана износи приближно 23.0 хектара.

Правни основ за израду плана:

-Закон о планирању и изградњи (“Сл. гласник РС”, бр. 72/2009, 81/2009-исправка, 64/2010-одлука УС, 24/2011, 121/2012, 42/2013-одлука УС, 50/2013-одлука УС, 54/2013-одлука УС и 98/2013 – одлука УС, 145/2014,83/2018),

-Правилник о садржини,начину и поступку израде докумената просторног и урбанистичког планирања (“Сл.Гласник РС“,бр.31/10,69/10,16/11, 64/2015,32/2019)

-Закон о заштити природе(“Сл.Гласник РС“,бр.36/09,88/2010 и 91/2010-испр.,95/2018-др.закон)

-Закон о процени утицаја на животну средину (“Сл.Гласник РС“,бр.135/04,36/09)

-Закон о јавним путевима (“Сл.Гласник РС“,бр.101/05,123/07,101/11,93/12 , 104/13 и 95/2018-др.закон)

-Уредба о категоризацији државних путева (Сл.Гласник РС“, бр.105/2013,119/2013 и 93/2015)

-Статута општине Мали Зворник („Сл.лист општине Мали Зворник“,бр. 10/08,13/08 и 02/09)

-Одлуке о изради плана детаљне регулације за изградњу и уређење туристичко-рекреативне зоне од подвожњака-скретања за Петковиће до скретања за Крстиће у Доњој Борини Општина Мали Зворник („Сл.лист општине Мали Зворник“,бр.16/20 )

Услови и сагласности за израду плана детаљне регулације од јавних предузећа трошкове ће сносити Наручиоц

Геодетску подлогу обезбеђује Извршилац

Рок извршења услуга : за израду планске документације не дужи од годину дана од дана потписивања уговора